armvectores/hy_wikipedia_2023 huggingface dataset:
Մոսկվայի հայկական կոմիտե

Մոսկվայի հայկական կոմիտե, ստեղծվել է 1914 թվականի հոկտեմբերի 26-ին, Մոսկվայում։
Հիմնադրել են մոսկվաբնակ հայերը։ Անդամներն էին Ստեփան Մամիկոնյանը (նախագահ), Կարապետ Կուսիկյանը, Ալեքսանդր Ծատուրյանը, Ալեքսեյ Ջիվելեգովը և ուրիշներ։
Մշակվել է կոմիտեի կանոնադրություն, որը հաստատվել է 1914 թ. դեկտեմբերի 20-ին։ Համաձայն այդ կանոնադրության՝ կոմիտեի նպատակն էր օրինական և հասանելի հասարակական կազմակերպչական բոլոր միջոցներով նպաստել Թուրքիայի դեմ պատերազմում ռուսական զենքի հաջողությանը և օգնություն կազմակերպել պատերազմից տուժածներին, այն է՝ զբաղվել ռուսական բանակի զինվորներին, վիրավորներին, հայ կամավորներին և գաղթականներին օգնություն կազմակերպելու հարցերով։ Կոմիտեի գործունեությունն ընդգրկել է Ռուսական կայսրության տարածքը։ Միջոցները գոյացել են անդամավճարներից, նվիրատվություններից, համերգներից, դասախոսություններից ու այլ միջոցառումներից հանգանակված գումարներից, կոմիտեի հրատարակություններից ստացված եկամուտներից և այլն։
1915 թ. հուլիսի 10-ի որոշմամբ Մոսկվայի հայկական կոմիտեն ընդգրկվել է Ռուսաստանի Կարմիր խաչի ընկերության կազմի մեջ։ Կոմիտեն գաղթականներին օգնել է հիմնականում դրամով, անհրաժեշտ իրերով, ղեղորայքով, ալյուրով։ 1915-ի մարտին կազմակերպել է բժշկասանիտարական երկու ջոկատ և ուղարկել Հայաստան։ Հանգրվանելով Էջմիածնի և Ալեքսանդրապոլի գավառներում՝ նրանք բացել են պարենի կետեր, հիվանդանոց և ամբուլատորիաներ, որբանոցներ։
1916 թ. հիմնադրել է «Արմյանսկի վեստնիկ» («Армянский вестник») շաբաթաթերթը։
Կոմիտեի նախաձեռնությամբ և ծախսով 1916 թ. լույս է ընծայվել Վալերի Բրյուսովի «Հայաստանի պոեզիան» անթոլոգիան։
Մոսկվայի հայկական կոմիտեի գործունեությունը շարունակվել է մինչև 1918-ի մարտը։
Մոսկվայի հայկական կոմիտեին կից 1914-ի նոյեմբերից գործել է Կանանց կոմիտեն, որի անդամներն էին Մոսկվայի հայուհիները։ Նրանք մեծապես աջակցել են հայ գաղթականներին օգնություն կազմակերպելու գործին և, մասնավորապես, Մոսկվա հասած հայ գաղթականներին։
ԵՊԲՀ Ընդհանուր բժշկություն ֆակուլտետ

Ընդհանուր բժշկություն ֆակուլտետը (ԸԲՖ), ԵՊԲՀ ամենահին և ամենամեծ ֆակուլտետն է։ Ստեղծվել է 1920 թ.։ Երևանում բժշկական ֆակուլտետի բացման որոշումը կայացրել է Առաջին Հանրապետության նախարարների խորհուրդը 1919 թ. մայիսի 16-ին։ Առաջին շրջանավարտները տվել է 1927 թվականին՝ 32 հոգի։
Ուսման տևողությունը 5 տարի է, 2012-2013 ուսումնական տարուց կլինի 4 տարի։
Ֆակուլտետը ղեկավարվում է դեկանատի կողմից, որի կազմի մեջ մտնում են ֆակուլտետի գիտական խորհուրդը և ուսանողական դեկանատը։


== Արտաքին հղումներ ==
ԸԲՖ էջը համալսարանի կայքում Archived 2012-04-13 at the Wayback Machine.
(2583) Ֆատյանով

(2583) Ֆատյանով (անգլ.՝ Fatyanov), աստերոիդ աստերոիդների հիմնական գոտում։ Հայտնաբերվել է 1975 թվականի դեկտեմբերի 3-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,252199 ա. մ., առավելագույնը մոտենում է 1,7801 ա. մ. հեռավորության վրա և հեռանում 2,7243 ա. մ.։ Արեգակի շուրջ մեկ ամբողջական պտույտ է կատարում 1234,55 երկրային օրվա ընթացքում, իր ուղեծրով շարժվելով միջինում 0,291604 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2583) Ֆատյանով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գեղեցիկ դարաշրջանի ավարտը

«Գեղեցիկ դարաշրջանի ավարտը» (ռուս.՝ Конец прекрасной эпохи), Ստանիսլավ Գովորուխինի լիամետրաժ գեղարվեստական ֆիլմը, Սերգեյ Դովլաթովի «Կոմպրոմիս» ժողովածուի մի քանի պատմվածքների էկրանավորում։
2015 թվականի հունիսի 7-ին ֆիլմը բացել է ռուսական «Կինոտավր» 26-րդ բաց կինոփառատոնը Սոչիում։


== Սյուժե ==
Որպես «գեղեցիկ դարաշրջան» ֆիլմում պատկերվում է Ստալինի մահվանը հաջորդած տասը տարիները։ Երիտասարդ լրագրող և գրող Անդրեյ Լենտուլով Լենինգրադից մեկնում է Տալլին՝ այնտեղ ապրելու և աշխատելու «Սովետսկայա Էստոնիա» թերթում։
Ֆիլմը կազմված է մի քանի դրվագներից, որոնցում պատկերված է Անդրեյի քառամյա լրագրողական գործուղումը։


== Դերերում ==


== Փաստեր ==
Որպես ֆիլմի անվանում ընտրվել է Իոսիֆ Բրոդսկու՝ 1969 թվականին գրված բանաստեղծության վերնագիրը։
2007 թվականին «ТВЦ» հեռուստաալիքը նկարահանել էր ֆիլմ նմանատիպ անվանմամբ՝ «Գեղեցիկ դարաշրջանի ավարտը. Բրոդսկի և Դովլաթով»։
Ֆիլմը նկարահանվել է վերակառուցման դարաշրջանին հատուկ սև-սպիտակ ֆիլմի ոճով։
Ֆիլմում իրադարձությունները տեղի են ունենում 1965-1969 թվականներին, այնինչ «Կոմպրոմիս» պատմվածքների հավաքածուում պատկերված է 1972 թվականի վերջից մինչև 1975 թվականի սկիզբն ընկած ժամանակահատվածի մասին։
Ֆիլմում կան մի քանի կեղծիքներ, օրինակ՝ ծննդատան գլխավոր բժշկի սառնարանի մոտ դրված «Պինգվին» սիֆոնն արտադրվել է Դոլգոպրուդնիի մեքենաշինական գործարանում 1970-ական թվականներից, մինչդեռ ֆիլմի գործողությունները կատարվում են 1965-1969 թվականներին։
Հենց նույն պատճառով տեղի է ունեցել ավելի ակնհայտ կեղծիք. ծննդատան ընդունարանի դիմաց կանգնած ՌԱՖ-22031 սանիտարական մեքենան արտադրվել է Ելգավայում՝ Ռիգայի ավտոբուսների գործարանում սկսած 1976 թվականից։ 1960-ականների վերջում ԽՍՀՄ-ի «շտապ օգնություն»-ում օգտագործվում էին ՌԱՖ-977, ինչպես նաև Վոլգա ԳԱԶ-22Б և ԳԱԶ-22Д մակնիշի մեքենաներ։


== Ծանոթագրություններ ==


== Արտաքին հղումներ ==
«Գեղեցիկ դարաշրջանի ավարտը» Archived 2016-07-14 at the Wayback Machine. Рускино.ру-ում
Չերնիշի (գյուղ, Նեյկովսկի գյուղական բնակավայր)

Անվան այլ կիրառումների համար տե՛ս՝ ՉերնիշիՉերնիշի (ռուս.՝ Черныши), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քվեմո Զոնկարի

Քվեմո Զոնկարի (վրաց.՝ ქვემო ზონკარი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Գորիից հեռու է 26 կմ։


== Ծանոթագրություններ ==
Մանե-Էռնա Շիրինյան

Մանե-Էռնա Սերգեյի Շիրինյան (փետրվարի 7, 1952(1952-02-07), Ախալքալաք, Վրացական ԽՍՀ, ԽՍՀՄ), հայ պատմաբան, բյուզանդագետ։ Պատմական գիտությունների դոկտոր (2002)։


== Կենսագրություն ==
Մանե-Էռնա Շիրինյանը ծնվել է 1952 թվականին` Ախալքալաքում։ 1975 թվականին ավարտել է Լենինգրադի պետական համալսարանի դասական բանասիրության, 1976 թվականին` Երևանի պետական համալսարանի ռուսական բանասիրության ֆակուլտետները։ 1976-1978 թվականներին Երևանի պետական համալսարանում հունարեն և լատիներեն է դասավանդել, 1976-1977 թվականներին` Երևանի ռուսաց և օտար լեզուների մանկավարժական ինստիտուտում, 1982-1990 թվականներին` ՀԽՍՀ ԳԱ արևելագիտության ինստիտուտի գիտաշխատող, 1990-1999 թվականներին՝ Մատենադարանի ավագ գիտաշխատող, 1999 թվականից՝ հին բնագրերի ուսումնասիրման և հրատարակման գիտական խմբի ղեկավար։
1998 թվականից՝ «Հայկականք» (Armeniaca), 2000 թվականից՝ «Աշտանակ» պարբերագրքերի գլխավոր խմբագիր, 2003 թվականից՝ Մոսկվայում հրատարակվող «Ուղղափառ հանրագիտարանի» (ռուսերեն) համակարգող, Ազգային բյուզանդական կոմիտեի (Մատենադարան) փոխնախագահ։
Աշխատությունները վերաբերում են Հունաբան դպրոցի թարգմանություններին, վաղ բյուզանդական և հայկական պատմագրությանը, հայ-հունական մշակութային կապերին։


== Երկեր ==
Socrates Kirchengeschichte, Berlin, 1995 (համահեղինակ).
The Anonymous Writing of [Zeno], Leiden Bril, 1999 (համահեղինակ).
Parallel Aligned Text and Bilingual Concordance of the Armenian and Greek Versions of Vita Silvestri, Dutch Studies in Armenian Language and Literature, Amsterdam-Atlanta, 2004 (համահեղինակ).
The Armenian Version of the Greek Ecclesiastical Canons, Frankfurt Main, 2003 (համահեղինակ).
Armeniaca, English Summaries of Armenological Publications in Armenia, Y., 2002.


== Ծանոթագրություններ ==
Մալթայի ֆուտբոլի ազգային հավաքական

Մալթայի ֆուտբոլի ազգային հավաքական, ֆուտբոլի հավաքական, որը ներկայացնում է Մալթան միջազգային ֆուտբոլային խաղերում։ Հսկվում և կառավարվում է Մալթայի ֆուտբոլի ասոցիացիայի կողմից։ Առաջին պաշտոնական հանդիպումն անցկացրել է 1957 թվականի փետրվարի 24-ին՝ Ավստրիայի հավաքականի դեմ, որը ավարտվել է 3:2 հաշվով հօգուտ Ավստրիայի հավաքականի։ Հավաքականի իր պատմության ամենախոշոր հաշվով հաղթանակը տարել է 2008 թվականի մարտի 26-ին՝ Լիխտենշտայնի հավաքականի դեմ խաղում, որում հաղթել է 7:1 հաշվով։ Ամենախոշոր հաշվով պարտությունը կրել է Իսպանիայի հավաքականից 12:1 հաշվով՝ 1983 թվականի դեկտեմբերի 21-ին։


== Աշխարհի առաջնություններ ==
Մալթայի հավաքականը իր պատմության ընթացքում 9 անգամ մասնակցել է Աշխարհի առաջնությունների, որոնցում՝ 8 անգամ իր խմբում գրավել է վերջին տեղը, և միայն մեկ անգամ հինգերորդ տեղը։ Ընդամենը տարել է երկու հաղթանակ՝ 1994 թվականին Էստոնիայի դեմ խաղում, և 2013 թվականին Հայաստանի հավաքականի դեմ խաղում։


== Եվրոպայի առաջնություններ ==
Մալթայի հավաքականը 11 անգամ մասնակցել է Եվրոպայի առաջնությունների, և միշտ գրավել է վերջին տեղը իր խմբում։ Ընդհանուր առմամբ տարել է երեք հաղթանակ՝ 1976 թվականին Հունաստանի դեմ խաղում, 1984 թվականին Իսլանդիայի հավաքականի եդմ խաղում, և 2008 թվականին՝ Հունգարիայի դեմ խաղում։


== ՖԻՖԱ-ի վարկանիշ ==


== Ծանոթագրություններ ==


== Արտաքին հղումներ ==
Մալթայի ֆուտբոլի ասոցացիայի պաշտոնական կայքը
Զոլոտկովո (գյուղ, Գուս-Խրուստալնի շրջան)

Անվան այլ կիրառումների համար տե՛ս՝ ԶոլոտկովոԶոլոտկովո (ռուս.՝ Золотково), գյուղ Ռուսաստանի, Վլադիմիրի մարզի Գուս-Խրուստալնի շրջանի կազմում։
Բնակչությունը 2010 թվականին գրանցված տվյալներով կազմում էր 2727 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոուզ Ռեյլի

Ռոուզ Ռեյլի (անգլ.՝ Rose Reilly, ամուսնական ազգանունով՝ Ռոզա Պերալտա/Rose Peralta, հունվարի 2, 1955(1955-01-02), Kilmarnock, Այրշիր, Շոտլանդիա, Միացյալ Թագավորություն), շոտլանդացի նախկին պրոֆեսիոնալ ֆուտբոլիստուհի, ով իր երկարատև մարզական կարիերայի ընթացքում ներկայացրել է նախ՝ Շոտլանդիայի, ապա՝ Իտալիայի կանանց ֆուտբոլի ազգային հավաքականները, հանդես եկել շոտլանդական, իտալական, ֆրանսիական ֆուտբոլային ակումբների կանանց թիմերում։ 2007 թվականին ներառվել է շոտլանդական ֆուտբոլի փառքի սրահում՝ դառնալով այդ բարձր պատվին արժանացած առաջին կինը ։


== Կենսագրություն ==

Ծնվել է Քիլմանռոքում, հասակ առել Շոտլանդիայի Արևելյան Այրշիր գավառի Ստյուարտոն քաղաքում։ Ֆուտբոլ խաղացել է յոթ տարեկանից, տղաներից կազմված «Ստյուարտոն Յունայթեդ» թիմում և կարճ ժամանակ անց գրավել է Գլազգոյի «Սելթիք»-ի մասնագետների ուշադրութունը, ովքեր նրան թույլ են տվել խաղալու իրենց թիմում՝ պայմանով, որ մազերը կարճ կտրի և հանդես գա «Ռոս» անունով։ 
Ռեյլին, հանդես գալով տարբեր ակումբներում ու հավաքականներում, ֆուտբոլ խաղացել է մինչև 40 տարեկանը Reilly twice won the Serie A Golden Boot during seasons 1978 and 1981, scoring 43 and 45 goals respectively (including Italian Cup).: 1978–79 մրցաշրջանում նա միաժամանակ նվաճել է և՛ Իտալիայի, և՛ Ֆրանսիայի չեմպիոնուհու տիտղոսը՝ շաբաթ երեկոները խաղալով իտալական «Լեչե»-ի, կիրակի երեկոները՝ ֆրանսիական «Ռեյմս»-ի կազմում։
Մարզական իր կարիերայի ընթացքում նա ութ անգամ դարձել է Իտալիայի, մեկ անգամ՝ Ֆրանսիայի չեմպիոն, ևս չորս անգամ՝ Իտալիայի գավաթակիր։
Մարզական պարգևներից բացի, Ռեյլիին շնորհվել է Գլազգոյի Կալեդոնյան համալսարանի պատվավոր դոկտորի կոչում, Բրիտանական կայսրության շքանշան՝ կանանց ֆուտբոլի զարգացման գործին մատուցած ծառայությունների համար։ 


== Ծանոթագրություններ ==


== Արտաքին հղումներ ==
Scottish Hall of Fame profile
'A Scottish heart beating under an Italian jersey' - World Cup winner Rose Reilly (video)
Կուսանաց անապատի (Շինուհայր) վիմական արձանագրություններ

Ստորև ներկայացված է Սյունիքի մարզի Շինուհայր գյուղում գտնվող Կուսանաց անապատի վիմական արձանագրությունները՝


== Արձանագրություններ ==


== Ծանոթագրություններ ==
Չանքըրըի մարզ

Չանքըրըի մարզ (թուրքերեն՝ Çankırı ili), նահանգ Թուրքիայի Հանրապետության Կենտրոնական Անատոլիա տարածաշրջանում։


== Տես նաև ==
Թուրքիայի վարչական բաժանում
Սևծովյան տարածաշրջան
Աստերոիդների ցանկ (250301-250400)

Աստերոիդների ցանկ (250201-250300)  • Աստերոիդների ցանկ  • Աստերոիդների ցանկ (250401-250500)
 Աստերոիդների ցանկ (250201-250300)  • Աստերոիդների ցանկ  • Աստերոիդների ցանկ (250401-250500)
Գույնի ընկալման հոգեբանություն

Գույների ընկալման հոգեբանություն, մարդու կողմից  գույները ճանաչելու, ընկալելու և անվանելու ընդունակություն։


== Ընդհանուր տեղեկատվություն ==
Գույնի զգացումը կախված է ֆիզիոլոգիական, հոգեբանական և սոցիալ-մշակութային համակարգերից։ Սկզբնապես, գույնի ընկալման մասին հետազոտությունները անցկացվում էին գույների տեսության շրջանակներում. ավելի ուշ խնդրին միացան նաև ազգագրագետները, սոցիոլոգները և հոգեբանները։


== Գույների տեսություն ==
Գույների տեսությունը գիտություն է գույների ընկալման և տարբերակման հետազոտությունների մասին` ֆիզիկայից, ֆիզիոլոգիայից և հոգեբանությունից համակարգված տվյալների հիման վրա։ Գույների տեսությունն ներառում է.

գույների ֆիզիկական տեսությունը,
գունային ընկալման տեսությունը,
գույների արտահայտության տեսությունը,
գույների անհատական ընկալումը, ինչը հայտնի է նաև որպես քվալիա։


== «Գույների անունների» քանակությունը ==
Տարբեր մշակույթի կրողները տարբեր կերպ են ընկալում օբյեկտների գույները։ Կախված ժողովրդի առօրյա կյանքում օգտագորշվող գույներից և երանգներից` որոշ գույներ կարող են ունենալ մեծ կամ փոքր ազդեցություն լեզվի վրա։
Օրինակ, «հասարակ» գյուղատնտեսական ազգերի լեզուներում կան կանաչ գույնի երանգների բազմաթիվ անվանումներ, ինչը կապված է աճեցվող բույսերի վիճակը վերահսկելու և գնահատելու կենսական կարևոր անհրաժեշտութան հետ։
Ավելի «հին» գույներ, որ մարդկային մշակույթի մեջ առաջինն են հայտնվել, սովորաբար սպիտակը, սևը և կարմիրը։
«Հիմնական» գույների քանակը տարբեր մշակույթներում տարբեր է։ Հին Արևելքը առաջարկել է 5 գույներից, իսկ Եվրոպան` 3 գույներից բաղկացած համակարգ։ Իսկ դեռ Նյուտոնի ժամանակներից հաճախ խոսվում է 7 գույների համակարգի մասին։
Գույները կարող են մեծ ազդեցություն ունենալ մեր տրամադրության, ինչպես նաև որոշումների կայացման վրա։


== Ծանոթագրություններ ==


== Արտաքին հղումներ ==
Առանձին գույների ազդեցությունը մարդու վրա (ռուս.)
Աստերոիդների ցանկ (310301-310400)

Աստերոիդների ցանկ (310201-310300)  • Աստերոիդների ցանկ  • Աստերոիդների ցանկ (310401-310500)
 Աստերոիդների ցանկ (310201-310300)  • Աստերոիդների ցանկ  • Աստերոիդների ցանկ (310401-310500)
Անթիլյան ֆրանս-կրեոլական լեզու

Անթիլյան ֆրանս-կրեոլական լեզու կամ փոքրանթիլյան կրեոլյան լեզու, այն սերտորեն կապվում է ֆրանս-կրեոլյան բարբառի հետ, որը տարածված է Փոքր Անթիլյան կղզիներում։ Առանձնացվում են երկու խոսվածք.
գվադելուպա-մարտինիկյան

գվադելուպյան բարբառ
մարտինիկյան բարբառդոմինիկա-սենթլյուսիական

դոմինիկյան բարբառ
սենթլյուսիական բարբառ
տրինիդադյան ֆրանս-կրեոլյան բարբառ


== Գրականություն ==
Baptista, Marlyse. (2005). Lesser Antillean French Creole. In Strazny, Philipp (ed.) Encyclopedia of linguistics (pp. 615–617). Oxon, Routledge. ISBN 1-57958-391-1


== Արտաքին հղումներ ==
Introduction à la langue et à la culture créoles des Petites Antilles
Les créoles des petites Antilles Archived 2011-09-18 at the Wayback Machine. (carte)
Խոզերի կարմրախտ

Խոզերի կարմրախտ, առավել տարածված վարակիչ հիվանդություն, որը բնորոշ է սեպտիցեմիայով, էնդոկարդիտով, շճաֆիբրինոզային պոլիարթրիտով և մաշկացանով։ Հարուցիչը Phusiopatcae suis բակտերիան է։ Առավել զգայունակ են 2 ամսականից մինչև 1 տարեկան խոզերը։ Վարակվում են ստամոքս-աղիքային ուղիների և մաշկի միջոցով։ Հիվանդությունը կարող են տարածել կրծողները և թռչունները։ Տարածմանը նպաստող գործոններն են՝ օդի բարձր ջերմաստիճանն ու խոնավությունը, ոչ լիարժեք կերակրումը և այլն։ Այն ընթանում է գերսուր կամ շանթահար (կենդանիները սատկում են մի քանի ժամից հետո), սուր, ենթասուր և քրոնիկական ձևերով։ Հիվանդ խոզերի մոտ նկատվում է բարձր ջերմություն, ստամոքս-աղիքային ուղիների և սրտի գործունեության խանգարում, թուլություն, մաշկի վրա առաջանում են սկզբնական շրջանում բաց կարմիր, ապա՝ մուգ կարմիր բծեր։ Քրոնիկականի նշաններն են՝ էնդոկարդիտ, մաշկի նեկրոզ (մեռուկ), պոլիարթրիտ։ Խոզերի կարմրախտը ախտորոշում են էպիզոոտոլոգիական, կլինիկական տվյալների և լաբորատոր հետազոտության արդյունքների հիման վրա։


== Բուժում ==
Հակակարմրախտային շիճուկ, անտիբիոտիկներ։ Կանխարգելումը, վակցինացիա, խոզանոցների պարբերաբար ախտահանում, կրծողների և միջատների դեմ պայքար։ Սահմանվում է կարանտին, որը հանվում է հիվանդության վերացումից 15 օր հետո։ Սիսը կարելի է օգտագործել միայն լավ եփելուց հետո։
Բիրգու

Բիրգու (մալթայերեն՝ Il-Birgu, անցյալում՝ Վիտտորիոզա (Vittoriosa), վարչական միավոր, քաղաք Մալթայի հարավարևելյան մասում՝ Մեծ նավահանգստից հարավ, Կալկարա և Դոքյարդ ծոցերի միջև։ Նրա ափամերձ ջրերը հիանալի պայմաններ են ապահովում նավերի խարխսման համար և դրա շնորհիվ է, որ բնակավայրն ունի ծովագնացությանը, վաճառականությանը, ռազմական գործունեությանը առնչվող հարուստ պատմություն։


== Պատմություն ==
Փյունիկեցիները, հին հույները, հին հռոմեացիները, բյուզանդացիները, արաբները, նորմանները, անգևինները, արագոնցիները Սուրբ Հովհաննեսի ուխտի ասպետները որոշակի ներդրում են ունեցել Բիրգուի զարգացման գործում։
Միջին դարերում, երբ Վալետան դեռևս Մալթայի մայրաքաղաքը չէր, կղզուն տիրել ցանկացող ռազմական ուժերը ձգտում էին իրենց հսկողության տակ վերցնել Բիրգուն, որը կարևոր ռազմավարական դիրք էր գրավում Մեծ նավահանգստի մերձակայքում։ Փաստացի՝ հենց այս բնակավայրն է հող, հիմք հանդիսացել Սուրբ Հովհաննեսի ուխտի համար և դե ֆակտո եղել է Մալթայի մայրաքաղաքը 1530-ից 1571 թվականներին։ Ընդ որում՝ էական դեր է խաղացել նաև Մալթայի 1565 թվականի պաշարման ժամանակ։
Բիրգուն քաղաքի կարգավիճակ է ստացել 1530 թվականին՝ մաս կազմելով Երեք քաղաքների։ Քաղաքի ամրությունները 1998 թվականին ընդգրկվել են «Մալթայի նավահանգստի շուրջը գտնվող ամրությունների ցանկում», որը ներկայացվել է ՅՈՒՆԵՍԿՕ-ին՝ Համաշխարհային ժառանգության ցանկում ներառելու համար։
20-րդ դարի սկզբներին Բիրգուն ունեցել է վեց հազարից ավելի բնակիչ։ Տասնամյակների ընթացքում նրանց թիվը էականորեն նվազել է և 2014 թվականի մարտ ամսին հասել 2 629-ի։
Բիրգուն գործընկերային և բարեկամական սերտ կապեր է հաստատել ֆրանսիական Սեն Տրոպե քաղաքի հետ։


== Տեսարժան վայրեր ==
Սուրբ Հրեշտակի բերդը , որ Մալթայի ինքնավար ուխտի արտատարածքային սեփականությունն է
Սան Սալվատորե բերդը (1724 թ.)
Սեն Անժ բերդը
Սբ. Լորենս եկեղեցին
Միջնադարյան պարիսպները
Հավատաքննիչի (ինկվիզիտորի) պալատը. այստեղ կարելի է այցելել դատարանի դահլիճը, բանտախցերը, այն բակը, որտեղ իրականացվել է մահապատիժը
Ծովագնացության թանգարանը
Ռազմական թանգարանը
Ֆրանսիայի հյուրանոցը
Angleterre հյուրանոցը


== Գրականություն ==
Dalli Charles (1993)։ ‘Medieval Communal Organization in an Insular Context: Approaching the Maltese Universitas’, The Making and Unmaking of the Maltese Universitas (A Supplement of Heritage)։ Malta: Midsea։ էջեր 1–12 


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Julesy's BnB - Luxury accommodation in Malta, operating in The Three Cities Archived 2020-02-17 at the Wayback Machine.
Birgu Local Council Archived 2020-04-11 at the Wayback Machine.
St. Dominic Feast in Birgu
Իննա Դաշուկ

Իննա Դաշուկ (ռուս.՝ И́нна Вита́льевна Дашу́к, հունվարի 6, 1972(1972-01-06), Tavda, Սվերդլովսկի մարզ, ՌԽՖՍՀ, ԽՍՀՄ), սովետական և ռուսական վոլեյբոլիստ, խաղացել է ԽՍՀՄ հավաքականի կազմում (1989-1991 թթ.)։ Դարձել է Ռուսաստանի չեմպիոն երեք անգամ։ Արժանացել է միջազգային կարգի սպորտի վարպետի կոչման։


== Աղբյուրներ ==
Վոլեյբոլ։ Հանրագիտարան / Сост. В. Л. Свиридов, О. С. Чехов. — Томск։ Компания «Янсон», 2001։


== Արտաքին հղումներ ==
Անձի պրոֆիլը csp-ugra.ru կայքում
Ֆայե (Ավերոնի գավառ)

Ֆայե (ֆր.՝ Fayet), համայնք Ֆրանսիայի Օկսիտանիա մարզի Ավերոն գավառում:
Բնակչությունը 2008 թվականի դրությամբ կազմում է 273 մարդ, բնակչության խտությունը` 17.20 մարդ/կմ²: Բնակավայրը զբաղեցնում է 15.87 կմ² տարածք:


== Աշխարհագրություն ==
Գտնվում է Փարիզ քաղաքից 570 կմ հարավ, Թուլուզ քաղաքից` 125 կմ արևելք, Ռոդեզ քաղաքից` 70 կմ հարավ-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 156 աշխատունակ (15-64 տարեկան)  բնակիչ, որոնցից ակտիվ էին 97-ը, իսկ ոչ ակտիվները` 59: Ակտիվության ցուցանիշը կազմում է 62,2 %: 97 աշխատունակ մարդկանցից աշխատել է 76 անձ (46 տղամարդ և 30 կին): Գործազուրկ են եղել 21 անձ (12 տղամարդ և 9 կին): 59 անաշխատունակներից 6-ը եղել են աշակերտներ կամ ուսանողներ, 34-ը` թոշակառուներ, իսկ 19-ը չեն աշխատել տարբեր պատճառներով:


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
NuGet

NuGet (արտասանվում է ինչպես "New Get"), ազատ և բաց ներքին կոդով աշխատող ծրագիր է, որը իրենից ներակայացնում է փաթեթների մենջեր։ Ծրագիրը նախատեսված է Microsoft մշակման պլատֆորմների համար։ Այն պահից հետո, երբ 2010 թվականին թողարկվեց NuGet-ը այն շարունակել է ընդլայնվել և հիմա այն իրենից ներկայացնում է գործիքների և ծառայությունների մեծ համակարգ։


== Նկարագիր ==
NuGet ներկայացվում է ինչպես Visual Studio-ի հավելում։ Սկսած Visual Studio 2012-ից NuGet-ը տեղադրվում է ինքնաբերաբար։ NuGet-ը ինտեգրվում է SharpDevelop ծրագրի հետ։ NuGet-ը կարող է գործարկվել միայն հրամանի տողով և ավտոմատացված սկրիպտների միջոցով։
Այն աջակցում է մի շարք ծրագրավորման լեզուների, այդ թվում․ 

.NET Framework փաթեթներ
C++ լեզվով գրված «հարազատ» փաթեթներ։


== Chocolatey ==
Chocolatey-ը, մեքենայական աստիճանի ծրագրային փաթեթների տեղադրման համար նախատեսված ծրագիր, որը նախատեսված է Windows NT-ի համար։ Այս ծրագիրը օգտագործում է NuGet-ի հիմնական ֆունկիցաները, որոնք միացված է նաև Windows PowerShell-ը, որի հիմանական նպատակը ծրագրերի ավտոմատացված տեղադրումն է Windows օպերաիոն համակարգում։


== Ծանոթագրություններ ==


== Արտաքին հղումներ ==
{{{1}}} NuGet. պաշտոնական կայք
Chocolatey
Քվեմո Ղարիսծկղալա

Քվեմո Ղարիսծկղալա (վրաց.՝ ქვემო ღარისწყალა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Դուշեթից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 5 մարդ։


== Ծանոթագրություններ ==
Նելա Երժիշնիկ

Նելա Երժիշնիկ (խորվ.՝ Nela Eržišnik, ի ծնե անունը՝ Նևենկա Մարաս (խորվ.՝ Nevenka Maras), 18 հունիսի, 1922, Բանյա Լուկա - 14 օգոստոսի, 2007, Վոլոսկո), խորվաթ դերասանուհի և կատակերգակ։
1952 թվականին Զվոնիմիր Բլաժևիչի հետ ամուսնանալուց հետո վերցրել է իր մկրտության անունը՝ Մարիա, և ամուսնու ազգանունը (խորվ.՝ Marija Blažević)։


== Կենսագրություն ==
Նևենկա Մարասը ծնվել է 1922 թվականի հունիսի 18-ին Բանյա Լուկայում, Իվան և Մաթիլդա Մարասների ընտանիքում։ Մանկությունն անցկացրել է Գոսպիչում ու Օտոչացում, որտեղ ավարտել է տարրական դպրոցում ու գիմնազիայի երրորդ դասարանը։ 1935 թվականին Մարասների ընտանիքը տեղափոխվել է Զագրեբ, որտեղ ապագա դերասանուհին սովորել է Գորնի Գրադի գիմնազիայում։ Խորվաթիայի անկախ պետության գոյության տարիներին աշխատել է քաղաքի փոստային գլխավոր բաժանմունքում։ Երկրորդ համաշխարհային պատերազմից հետո՝ 1948 թվականին, Զագրեբի Գավառական դերասանական դպրոցը։
Նելա Երժիշնիկն իր դերասանական կարիերան սկսել է Խորվաթիայի ազգային թատրոնում, իսկ 1953 թվականին տեղափոխվել է Զագրեբի դրամատիկական թատրոն (ներկայում՝ Բրանկո Գավելայի անվան թատրոն)։ Հասարակական ճանաչում է ձեռք բերել 1952 թվականին Արիստոֆանեսի «Լիսիստրատա» կատակերգության գլխավոր դերում հանդես գալու շնորհիվ։ Նրա վերջին թատերական աշխատանքը եղել է գլխավոր դերը Բրանիսլավ Նուշիչի «Տիկին մինիստրուհին» («Госпођа министарка») կատակերգությունում։
Կինոյում առաջին անգամ Նելա Երժիշնիկը նկարահանվել է 1953 թվականին «Կապույտ ճայ» (խորվ.՝ «Sinji galeb») ֆիլմում։
Առավել մեծ ճանաչում է ստացել 1950-ական թվականների վերջին Զագրեբի ռադիոյով «Վեսելիչ ընտանիքը» հումորային հաղորդման շնորհիվ։ Այդ հաղորդումում նա հանդես է եկել սովորական մի ազջկա՝ Մարիցա Հրդալոյի դերով, ով հումորային տեսանկյունից մեկնաբանել է երկրում ու աշխարհում կատարվող իրադարձությունները։ Նրա կերպարի երկրպագուներից է եղել Իոսիպ Բրոզ Տիտոն։
2003 թվականին լույս է տեսել Նելա Երժիշնիկի ինքնակենսագրությունը՝ «Իմ երեք կյանքերը» (խորվ.՝ Moja tri života)։


== Ֆիլմագրություն ==
«Կապույտ ճայ» (խորվ.՝ «Sinji galeb»), 1953
«Համերգ» (խորվ.՝ «Koncert»), 1954
«Պարոն Իկլայի հոբելյանը» (խորվ.՝ «Jubilej gospodina Ikla»), 1955
«Հետ մի՛ նայիր, որդի՛ս» (խորվ.՝ «Ne okreći se sine»), 1956
«Իր մարմնի տերը» (խորվ.՝ «Svoga tela gospodar»), 1957
«Միայն ժողովուրդը» (խորվ.՝ «Samo ljudi»), 1957
«H-8» (խորվ.՝ «H-8»), 1958.
«Ազդանշաններ քաղաքի վերևում» (խորվ.՝ «Signali nad gradom»), 1960
«Uzbuna u Grand Hotelu», 1960
«Մարտինն ամպերում» (խորվ.՝ «Martin u oblacima»), 1961
«Ուրվականներ» (խորվ.՝ «Sablasti»), 1964
«Կեչի» (խորվ.՝ «Breza»), 1967
«Poletarac», 1979


== Ծանոթագրություններ ==


== Արտաքին հղումներ ==
Նելա Երժիշնիկ (անգլ.) Internet Movie Database կայքում
Նովոե Կոլենո

Նովոե Կոլենո (ռուս.՝ Новое Колено), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խիմերա դե Լիբար

Խիմերա դե Լիբար (իսպ.՝ Jimera de Líbar), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Տարածքը կազմում է 27 կմ2։ Բնակչությունը՝ 473 մարդ (2010 թվականի տվյալներով)։ Պրովինցիայի վարչական կենտրոնից գտնվում է 137 կմ հեռավորության վրա։


== Արտաքին հղումներ ==
Պաշտոնական էջ
Երևանի աստղադիտարան

Երևանի աստղադիտարան, Երևանի պետական համալսարանի գիտաուսումնական հիմնարկություն։ Աստղադիտարանն ունի 6 սմ տրամագծով աստղադիտակ, դիտողական և չափիչ գործիքներ ու սարքեր։ Ուսումնական դիտումներ են անցկացնում համալսարանի ֆիզիկայի, մեխանիկա-մաթեմատիկական և աշխարհագրության ֆակուլտետների ուսանողները։
Կառույցն ընդգրկված է Կենտրոն վարչական շրջանի պատմության և մշակույթի անշարժ հուշարձանների ցանկում։


== Շենքը ==
Երևանի աստղադիտարանի շենքը կառուցվել է 1933 թվականին (նախագծվել՝ 1921 թվականին ճարտարապետ Ա. Թամանյանի կողմից)։ Համաձայն Երևանի առաջին գլխավոր հատակագծի (1924 թվական)՝ նախատեսված «Ուսանողական թաղամասի» կոմպոզիցիայի կենտրոնն է եղել Երևանի պետական համալսարանի Աստղաֆիզիկայի ամբիոնի ուսումնական բազան, որտեղ էլ տեղակայված է եղել Երկրի արհեստական արբանյակների Երևանի դիտակայանը (հիմնադրվել է 1957 թվականին)։ Այստեղ ՍՍՀՄ ԳԱ աստղագիտական խորհրդի ծրագրով ամեն օր կատարվում էին դիտումներ, իսկ արդյունքները հրապարակցվում էին միութենական և արտասահմանյան գիտական պարբերականներում։
Շենքի ճարտարապետական հորինվածքը ներառում է ուղղանկյուն հատակագիծն և շարժական գմբեթը՝ գլանաձև, միմյանց համակցված ծավալներով։ Շենքի առաջին հարկում կան ընդարձակ լսարան և աշխատասենյակներ, երկրորդ հարկում՝ հարթակ՝ դիտման բոլոր անհրաժեշտ սարքերով։


== Պատկերասրահ ==

		
		
		
		
		
		


== Աղբյուրներ ==
Հայկական սովետական հանրագիտարան, հատոր 3, Երևան, 1977


== Արտաքին հղումներ ==
Երևանի քաղաքապետարանի պաշտոնական կայքը
Գերմանիայի սուպերգավաթ 2014

Գերմանիայի սուպերգավաթ 2014 (գերմ.՝ 2014 DFL-Supercup), 5-րդ Գերմանիայի սուպերգավաթի խաղարկությունը այդ անվան տակ։ Սուպերգավաթի եզրափակչում խաղում են նախորդ տարվա Բունդեսլիգայի և Գերմանիայի գավաթի հաղթողները։ Խաղն անցկացվեց 2014 թվականի օգոստոսի 13-ին Սիգնալ Իդունա Պարկ մարզադաշտում։
Սուպերգավաթի գործող չեմպիոնը Բորուսիա Դորտմունդն էր, որը 2013 թվականի սուպերգավաթում 4-2 հաշվով հաղթել էր Բավարիային։
Այս մրցաշարին մասնակցեցին 2013-2014 մրցաշրջանի Բունդեսլիգայի և Գերմանիայի գավաթի հաղթող Մյունխենի Բավարիան և 2013-2014 մրցաշրջանի Բունդեսլիգայում երկրորդ տեղը գրաված Բորուսիա Դորտմունդը։ Բորուսիան հաղթեց 2-0 հաշվով։


== Խաղ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2017-08-05 at the Wayback Machine.
Մալի Բոբրիվեց

Մալի Բոբրիվեց (ռուս.՝ Малый Бобрывец), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արսեն Մելիքյան (ճարտարապետ)

Անվան այլ կիրառումների համար տե՛ս՝ Արսեն Մելիքյան (այլ կիրառումներ)Արսեն Արտուշի Մելիքյան (մարտի 8, 1935(1935-03-08), Երևան, Հայկական ԽՍՀ, ԱԽՖՍՀ, ԽՍՀՄ), հայ ճարտարապետ, ԵԳԱ (1986) և ԵՊՃՇՀ (2000) պրոֆեսոր։


== Կենսագրություն ==
1958 թվականին ավարտել է Երևանի պոլիտեխնիկական ինստիտուտը
1958-1968 թվականներին աշխատել է Երևաննախագիծ ինստիտուտում, 1968 թվականից՝ նախագծի գլխավոր ճարտարապետ
1961 թվականից Հայաստանի ճարտարապետների միության անդամ
1968-1974 թվականներին` Հայաստանի երիտասարդական կազմակերպությունների կոմիտեի նախագծակոնստրուկտորային բյուրոյի պետ
1987 թվականից` պատմական հուշարձանների պահպանման հայկական ընկերության փոխնախագահ
1992 թվականից՝ «Դիզայն» ընկերության տնօրեն
1989-1995 թվականներին՝ Հայաստանի դիզայներների միության հիմնադիր-նախագահ, 1995 թվականից՝ պատվավոր նախագահ
1998 թվականից բնության և հասարակության մասին գիտությունների միջազգային ակադեմիայի անդամ
1994 թվականից Երևանի գեղարվեստի ակադեմիայի պրոֆեսոր
1999 թվականից Երևանի ճարտարապետության և շինարարության պետական համալսարանի պրոֆեսոր
1962-1967 թվականներին՝ խորհրդային ճարտարապետության նվաճումների համամիութենական ստուգատեսի դափնեկիր, 1971 թվականին ՀԼԿԵՄ մրցանակ
Համահեղինակ է «Երևան» (ռուսերեն, 1968), «Սովետական Հայաստանի ճարտարապետությունը» (ռուսերեն, 1972) գրքերի


== Ստեղծագործական գործունեություն ==
Արսեն Մելիքյանի նախագծերով Երևանում կառուցվել են՝

Բնակելի տներ Բաղրամյան, Կոմիտաս և Դեմիրճյան փողոցների վրա
Գիշերօթիկ (1962) և ՆԳՆ (1965, համահեղինակ) դպրոցները Էջմիածնի խճուղու վրա
Երիտասարդական պալատներ Բրազավիլում (Կոնգո) և Կոնակրե (Գվինեայում), երիտասարդական ճամբար Մարսելում (Ֆրանսիա), 1966-1967
Սրճարան «Սայաթ-Նովա»« Երևան, 1968
Հայաստանում զբոսաշրջային ուղիների զարգացման տեխնիկա-տնտեսական հիմնավորում (Սյունիքի մարզ), 1971
Ալբերտ Ազարյանի անվան պատանի մարմնամարզիկների դպրոցը, 1972
Մարզադաշտ Վարդենիսում, 1974
«Կենդանակերպի նշաններ» շատրվան-քանդակ (քանդակագործ` Արարատ Հովսեփյան)
«Թիավարության հանգրվան» (1965) և «Ծիծեռնակ» միջազգային երիտասարդական ճամբարը (1971, Սևանի ափին)
Դոմոդեդովոյում (Մոսկվայի մարզ, 1980)` ՌԴ դիզայներների միության ստեղծագործական տունը
«Շիրակ» (1973) և «Շիրակ-2» (2002-2006, երկուսն էլ՝ համահեղինակ) հյուրանոցները
Միջազգային ԷՔՍՊՈ, ՀՀ տաղավարի դիզայն-նախագիծ, Կունմինգ, (Չինաստան), 1999
«Օրբելի եղբայրների տուն-թանգարան»-ի ցուցադրության և ներդրման դիզայն-նախագիծ Ծաղկաձորում, 2009


== Տպագրված աշխատություններ ==
«Երևան», 1968 թվական (համահեղինակներ՝ Վ. Հարությունյան, Մ. Հասրաթյան)
«Սովետական Հայաստանի ճարտարապետությունը», 1974, (համահեղինակներ՝ Վ. Հարությունյան, Մ. Հասրաթյան)
17 գիտական հոդվածներ, մի շարք ուսումնական ծրագրեր, 10 գիտահետազոտական աշխատանքներ, 25 գիտական հաշվետվություններ, 12 հեղինակային վկայագրեր


== Պատկերասրահ ==


== Ծանոթագրություններ ==
Պրեշովի համալսարան

Պրեշովի համալսարան (սլովակ.՝ Prešovská univerzita v Prešove), բարձրագույն ուսումնական հաստատություն Սլովակիայի հյուսիսարևելյան Պրեշով քաղաքում։


== Պատմություն ==
Համալսարանը ստեղծվել է 1996 թվականի դեկտեմբերի 10-ին № 361/1996 ակտի համաձայն՝ Կոշիցայի Պավել Յոզեֆ Շաֆարիկի համալսարանի և Պրեշովում Պրեշովի համալսարանի տարանջատման արդյունքում։ Պաշտոնական համալսարանը բացվել է 1997 թվականի հունվարի 1-ին։ Ֆակուլտետների թվով երրորդ համալսարանն է Սլովակիայում։
Ունի շուրջ 12 500 ուսանող և 1 000 դասախոս։
Երկկողմ համաձայնագրերի միջոցով համալսարանը համագործակցում է 20 երկրների 75 բարձրագույն ուսումնական հաստատությունների հետ. ուսանողներն ու դասախոսները էրասմուս ծրագրի շրջանակներում կարող են իրենց ժամանակն անցկացնել եվրոպական 300 համալսարաններից մեկում։ Անձնակազմը իր հետազոտական արդյունքները հոդվածների տեսքով ներկայացնում է ինչպես տեղական, այնպես էլ արտասահմանյան տեղեկատուներում, մասնակցում տարբեր գիտական միջոցառումների Ռուսաստանում, Հարավային Աֆրիկայում, Սինգապուրում, Շվեյցարիայում, Մեծ Բրիտանիայում։


== Ֆակուլտետներ ==
Արվեստի ֆակուլտետ (ստեղծվել է 1959 թ.)
Հույն-կաթոլիկ աստվածաբանության ֆակուլտետ (ստեղծվել է 1990 թ.)
Հումանիտար և բնական գիտությունների ֆակուլտետ (ստեղծվել է 1997 թ.)
Կառավարման ֆակուլտետ (ստեղծվել է 2004 թ.)
Կրթության ֆակուլտետ (ստեղծվել է 1949 թ.)
ՈՒղղափառ աստվածաբանության ֆակուլտետ (ստեղծվել է 1950 թ.)
Սպորտի ֆակուլտետ (ստեղծվել է 2004 թ.)
Առողջապահության ֆակուլտետ (ստեղծվել է 2002 թ.)


== Արտաքին հղումներ ==
Պրեշովի համալսարանի պաշտոնական կայքը
Արազ Արթինյան

Արազ Վրեժ-Արմենի Արթինյան (արևմտ.՝ Արազ Արթինեան, հունվարի 12, 1974(1974-01-12), Մոնրեալ, Քվեբեկ, Կանադա), կանադահայ ռեժիսոր։ Նկարահանել է մի շարք վավերագրական ֆիլմերի, որոնք հիմնականում վերաբերում են Մեծ եղեռնին և Հայաստանում կոռուպցիային։ Մասնակցել է Ատոմ Եգոյանի Արարատ ֆիլմի ստեղծմանը (որպես սցենարիստ, հագուստների, դեկորացիաների հետազոտող)։
Ներկայում բնակվում է ԱՄՆ-ում։


== Ֆիլմեր ==
2006 - «Ցեղասպանությունն իմ մեջ» (անգլ.՝ The Genocide in Me)


== Ծանոթագրություն ==
Կամենայա Բալկա (այլ կիրառումներ)

Կամենայա Բալկա, կարող է վերաբերել՝

Կամենայա Բալկա - գյուղ, Ուկրաինայի Նիկոլաևի մարզի Նիկոլաևի շրջանում
Կամենայա Բալկա - գյուղ, Ուկրաինայի Նիկոլաևի մարզի Պերվոմայսկի շրջանում
Կամենայա Բալկա - գյուղ, Ուկրաինայի Նիկոլաևի մարզի Վոզնեսենսկի շրջանում
Շեստայա

Շեստայա (ռուս.՝ Шестая), գետ Կամչատկա թերակղզու հյուսիս-արևելյան մասում։ Գետի երկարությունը 25 կմ է։ Հոսում է Ուստ-Կամչատսկի շրջանում և Կամչատկայի երկրամասում։ Թափվում է Խաղաղ օվկիանոս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19070000212120000018868
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լոբանովո (այլ կիրառումներ)

Լոբանովո, կարող է վերաբերել՝

Լոբանովո - գյուղ Ռուսաստանի Պերմի երկրամասի Պերմսկի շրջանի կազմում։
Լոբանովո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Շոռոթ

Շոռոթ (այժմ կոչվում է՝ ադրբ.՝ Şurud - Շուրուդ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։ Տեղակայված է Ժանժուր ձորում։


== Պատմություն ==
Գյուղը պատմական սկզբնաղբյուրներում հիշատակվում է 13-րդ դարից և հայտնի էր ինչպես միջնադարյան հայկական զարգացած, նշանավոր օջախ։
Միջնադարում՝ 14-18-րդ դարերում շոռոթցի վաճառականներն առևտրական լավ հարաբերությունների մեջ էին ոչ միայն Հայաստանի կարևոր նահանգների և առևտրական կենտրոնների հետ, այլև Հնդկաստանի, Իտալիայի, Ռուսաստանի, Հոլանդիայի և այլ երկրների հետ։
Շոռոթում վաղ ժամանակներից ի վեր ձևավորվել, ապա 15-18-րդ դարերում զարգացման բարձր աստիճանի է հասել բազմատեսակ արհեստներ, ինչպիսիք են օրինակ կավագործությունը, ջուլհակությունը, ներկարարությունը, մետաղագործությունը, քարկոփությունը, ինչպես նաև գրչարվեստը, որմնանկարչությունը և այլն։
Հայաշատ գյուղը քիչ-քիչ հայաթափվել է, վերջին հայկական ընտանիքները տեղահան են արվել 1960-ական թվականներին։
Շոռոթը հարուստ է կավանյութով, որը դարեր շարունակ տեղացիների համար ծառայել է որպես շինանյութ՝ քարաշեն տների, ջրատար խողովակների, խեցեգործության համար։ Ըստ տարեց շոռոթեցիների մեկնաբանության՝ գյուղի դաշտի երեսին պատած աղագույն կավանյութի համար գյուղը կոչվել է Շոռոթ։ Ներկայիս Շոռոթի շրջակայքում գտնվող մի քանի գերզմանատների, վանքերի ու եկեղեցների, հնձանների և ամրոցների, աղբյուրների և այլ շինություններ ավերակները վկայում են այս բնակավայրի միջնադարյան բուռն կյանքի մասին, ուր բնակվել են իմ քանի հազարի հասնող հայ բնակչություն։


== Հուշարձաններ ==
Մինչև 19-րդ դարի կեսերը կիսականգուն վիճակում էին գտնվում Շոռոթի պատմաճարտարապետական հուշարձանների մեծ մասը, որոնք ժամանակին զարդարում էին Շոռոթի գեղեցկատես համայնապատկերը։
Շոռոթի պատմաճարտարապետական հուշարձանների շարքում նշանավոր համալիրներ են նրա հանրահայտ վեց եկեղեցիներն ու վանքերը, որոնցից այժմ կանգում վիճակում են գտնվում երեքը՝ Սուրբ Լուսավորիչ վանքը, ավանի գլխավոր և մայր եկեղեցին՝ Սուրբ Հակոբ և Սուրբ Աստվածածին  եկեղեցին։


== Հայտնի շոռոթցիներ ==
Նաղաշ Հովնաթան


== Ծանոթագրություններ ==
Բեկինի (Սոմի գավառ)

Բեկինի (ֆր.՝  Becquigny), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 107 մարդ, բնակչության խտությունը` 17.72 մարդ/կմ²։ Բնակավայրը զբաղեցնում է 6.04 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 33 կմ հարավ-արևելք։


== Բնակչություն ==


== Տնտեսություն ==
2010 թվականին կար 58 աշխատունակ (15-64 տարեկան) բնակիչ, որոնցից ակտիվ էին 41-ը, իսկ ոչ ակտիվները` 17։ Ակտիվության ցուցանիշը կազմում է 70,7 %։ 41 աշխատունակ մարդկանցից աշխատել է 31 անձ (18 տղամարդ և 13 կին)։ Գործազուրկ են եղել 10 անձ (4 տղամարդ և 6 կին)։ 17 անաշխատունակներից 4 եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ծնկլտան գեղգեղիկ

Ծնկլտան գեղգեղիկ (լատ.՝ Phulloscopus collybitus), շահրիկների ընտանիքի թռչուն։


== Արտաքին կառուցվածքը ==
Մարմնի երկարությունը 10-11 սմ է, թևերի բացվածքը՝ 15-21 սմ, կենդանի զանգվածը՝ 7.8 գ։  Առաջնային փետուրները կարճ են, ոտքերը սևավուն։ Հասունի մարմինը վերևից մոխրավուն դարչնագույն-կանաչ է, ներքևից՝ սպիտակ-դեղնավուն, կտուցը՝ մուգ։ Երիտասարդի մարմինը վերևից կանաչ-մոխրագույն է, թափահարող փետուրները՝ դեղին երիզով, թևին կա բաց գույնի շերտ։ Պոչը հաճախ տմբտմբացնում է։


== Կենսակերպը ==
Բնադրող-չվող է։ Գարնանային վերադարձը՝ մարտի 2-րդ կեսից։


== Սննդառություն ==
Կեր որոնում է գետնից մինչև ծառերի գագաթը։ Սնվում է անողնաշարավորներով։


== Ապրելավայր ==
Ապրում է անտառներում, չուի ընթացքում  տարածված է։


== Բազմացում և զարգացում ==
Հարսանեկան զույգերը սկսում են  ձևավորվել ապրիլի վերջից մայիսի 1-ին կեսը։ Ձվերի ամբողջովին քանակով պատրաստ բները ի հայտ են գալիս  մայիսի վերջ-հունիսի ընթացքում, կրկնակի բնադրման դեպքում՝ հուլիսի 1-ին կեսին։ Բույնը գավաթաձև է կամ գնդանման՝ չոր խոտաբույսերից։ Բնադրում է գետնին մոտ։ Բույնը դնում է 17 մմ տրամագծով, սպիտակ՝ մուգ պտերով 4-7 ձու։ Թխսակալում է էգը՝ 14 օր։ Ձագերին էգն է կերակրում։ Ձագերը բնից զանգվածաբար հեռանում են հունիսի վերջից օգոստոսի սկիզբը։ Այդ ընթացքում ի հայտ են գալիս  թռիչքին համեմատաբար թույլ տիրապետող ձագերից և ինքնուրույն կերակրվող երիտասարդ թռչուններից կազմված ընտանիքներ։


== Գրականություն ==
Հայաստանի բնաշխարհ հանրագիտարան
Կուլիյա

Կուլիյա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Լա Վիլելյա Ալտա

Լա Վիլելյա Ալտա (իսպ.՝ Vilella Alta, բասկ.՝ La Vilella Alta, կատ.՝ La Vilella Alta), մունիցիպալիտետ Իսպանիայում, գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Պրիոռատ շրջանում։ Տարածքը կազմում է 5,2 կմ²։ Բնակչությունը ՝ 136 մարդ (2010 թվականի տվյալներով)։


== Արտաքին հղումներ ==
պաշտոնական կայք
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Información general Archived 2008-05-13 at the Wayback Machine.
Վելիկայա Դոբրոն

Վելիկայա Դոբրոն (ուկրաիներեն՝ Велика Добронь), գյուղ Ուկրաինայի Անդրկարպատյան մարզի Ուժգորոդի շրջանում։ Հիմնադրվել է 1250 թվականին։
Չճշտված տվյալներով Վելիկայա Դոբրոն գյուղում բնակվում էր 5 607 մարդ։ Բնակավայրը զբաղեցնում է 0,39 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խրբեկակո

Խրբեկակո, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լիվադ

Լիվադ (վրաց.՝ ლივადი), գյուղ Վրաստանում։ Գտնվում է Քվեմո Քարթլիի մարզի Ծալկայի շրջանում։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 134 մարդ, մեծ մասը՝ Պոնտոսի հույներն են։ Բացի այդ, ապրում են նաև ադրբեջանցիներ, ովքեր կազմում են գյուղի բնակչության 25 տոկոսը։


== Պատմություն ==
Գյուղը հիմնադրվել է 1835 թվականին Թուրքիայից Վրաստան գաղթած հույն քաղթականների կողմից։ Գյուղի անվանումը առաջացել է հունարեն «Λιβάδι» բառից, որը թարգմանաբար նշանակում է կանաչ մարգագետին։


== Ծանոթագրություններ ==
(8466) Լիյրատ

(8466) Լիյրատ (անգլ.՝ Leyrat), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,585904 ա. մ., առավելագույնը մոտենում է 2,0166 ա. մ. հեռավորության վրա և հեռանում 3,1552 ա. մ.։ Արեգակի շուրջ մեկ ամբողջական պտույտ է կատարում 1518,86 երկրային օրվա ընթացքում, իր ուղեծրով շարժվելով միջինում 0,23702 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8466) Լիյրատ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռումբա (պար)

Ռումբա (իսպ.՝ rumba), այս բառը ունի երկու տարբեր իմաստներ։
Դրանցից մեկը վերաբերում է  պարին և երաժշտությանը, որը ծնվել է Կուբայում։ Առավել հայտնին  rumba Guaguanco-ն է։ Հայտնի են նաև  rumba Yambú և rumba Columbia: Սրանցից յուրաքանչյուրն ունի իր սեփական ոճը և երաժշտությունն ու պարը, բայց ընդհանուր առմամբ դրանք շատ մոտ են։
Մեքսիկական ծագումով պարահանդեսային պար է, որտեղ օգտագործված են սուր սինկոպացված ռիթմով կուբայական ժող․ պարի տարրեր։ 1920-ական թթ․ վերջին տարածում է գտել ԱՄՆ–ում և Արմ․ Եվրոպայում։ Չափը 4/4 է, տեմպը՝ չափավոր, վերջին 4 մասը կտրուկ արագանում է։ 
Այլ նշանակություններ հայտնվել են համեմատաբար վերջերս և վերաբերում են  պարահանդեսային պարերի ծրագրին, որը ներառված է մրցութային ծրագրում։


== Ռումբայի ոճաբանություն ==
Ռումբա ՝ կուբայական զուգապար աֆրիկյան ծագմամբ։


=== Ռումբաի պատմությունը ===
Հայտնվել է Հավանայում 19-րդ դարում։ «Rumba» անվանումը հավանաբար առաջ է եկել 1807 թվականի «rumboso orquestra» պարային խմբերից, չնայած Իսպանիայում «rumbo» բառը նշանակում է «ուղղություն» ։


=== Ռումբա և չա-չա-չա ===
Ի սկզբանե, չկար  ռումբա և չա-չա պարերի հստակ բաժանում։ Ժամանակի ընթացքում, պարերը հստակորեն բաժանվել են։
Չա-չա-չա-ի երաժշտությունը դարձել է ավելի ռիթմիկ։
Ներկայում, այս պարը հայտնի է բոլոր մայրցամաքներում։ Այն առաջին անգամ եկել է թատրոն, ապա հեռուստատեսություն։


=== Ռումբայի տեսակներ ===
19-րդ դարի սկզբին Կուբայում գոյություն ուներ ռումբայի երեք տարբերակներ, բայց մեծ համբավ ձեռք բերեց rumba Guaguanco, որի ընթացքում ջենթլմենը հետևում է պարընկերուհուն  որոնելով կոնքային հպումներ, իսկ պարընկերուհին փորձում է խուսափել դրանից։
Բացի այդ Կուբայում գոյություն ունեին ռումբայի տարբեր տեսակներ,  որոնք պարում էին տոնակատարությունների,  կամ պարզապես փողոցում հավաքույթների ժամանակ։
Ռումբա ակադեմիական երաժշտության
Ռումբա օգտագործվել է 20-րդ դարի որոշ կոմպոզիտորների ստեղծագործություններում։  Օրինակ, Դ. Միյոյի «Արարում» (1923 թ.) բալետում և իր երկրորդ դաշնամուրային համերգի ֆինալում։


=== Հիթեր, գրված ռումբայի ռիթմով ===
La Media Vuelta — Էիդի Գորմե (Eydie Gormé) — լսել
Mañana
Cantinero de Cuba
Reflection — Քրիստինա Ագիլերա
Fairy tale — Թոնի Բրեքսթոն
Don't Know Why — Նորա Ջոնս
Falling Into You — Սելին Դիոն
When the blue bird sings
Gipsy Kings — La Rumba-De Nicolas
Gipsy Kings — Una Rumba Por Aqui
Gipsy Kings — Rumba Del Stud


=== Կուբայական ռումբա (տեսահոլովակ) ===
Դոնի Բյորնս և Գեինոր Ֆեիվեզեր - https://www.youtube.com/watch?v=XZVFtTNwsKA
Դոնի Բյորնս և Գեինոր Ֆեիվեզեր - https://www.youtube.com/watch?v=c1tKQGaVajM
Yambu - https://www.youtube.com/watch?v=XkqgLsaTJ4s
GuaGuanco - https://www.youtube.com/watch?v=no1F5jTlzsc
Columbia - https://www.youtube.com/watch?v=KnP_LUpbk5U
Mimetica "Mama'buela" - https://www.youtube.com/watch?v=mAHGwOZ3gU0
Mimetica "Papalote" - https://www.youtube.com/watch?v=3mkcNsdAouE
Mimetica "Gavilan" - https://www.youtube.com/watch?v=HWa3GAsXdlI


=== Լրացուցիչ տեղեկություներ ===
Մանրամասն ակնարկ պատմական արմատների մասին Румбы в статье Виктора Радзюна
Պատմական Չա չա չա-ի արմատները ինչպես երաժշտության այնպեսել պարի
Պատմության հայտնվելը Կուբայում Իսպանական պարերում Դանսոն


== Ծանոթագրություններ ==
Բոինգ 707-ի ավիավթար Քերեջում

Boeing 707-ի ավիավթար Քերեջում, դեպի Իրանի Քերեջ քաղաքում գտնվող «Պայամ» միջազգային օդանավակայան ուղևորվող օդանավի ավիավթար՝ 2019 թվականի հունվարի 14-ին։ Ինքնաթիռում գտնվող 16 ուղևերներից 15-ը ավիավթարի ժամանակ զոհվեց։


== Չվերթ ==
Ինքնաթիռն իրականացնում էր միջազգային բեռնափոխադրման չվերթ, որը Բիշքեկի միջազգային «Մանաս» օդանավակայանից միս էր տեղափոխում Քերեջի «Պայամ» միջազգային օդանավակայան։ Իրանական կողմը հայտարարում է, որ օդանավը պատկանում է Ղրղզստանում գրանցված ավիաընկերություններից մեկին։ Բիշքեկի «Մանաս» միջազգային օդանավակայանի ղեկավարությունը, սակայն, հերքել է այս տեղեկությունները` պնդելով, որ կործանված Boeing-ը գտնվել է իրանական «Payam Air» ավիաընկերության հաշվեկշռում։
Ինքնաթիռը վթարային վայրէջք կատարեց տեղական ժամանակով առավոտյան 8:30, «Ալ-Ֆաթհ» ավիաբազայում, ընդ որում՝ որոշ աղբյուրներ հավաստիացնում են, որ ինքնաթիռն այնտեղ սխալմամբ է վայրէջք կատարել։ Boeing 707-ի համար պահանջվում է 2500 մ երկարությամբ թռիչքուղի, իսկ «Ալ-Ֆաթհ»-ում այդ գիծը կազմում է 1300 մետր։ Նաև հաղորդվում էր անբարենպաստ եղանակային պայմանների մասին։
Ինքնաթիռը դուրս է եկել թռիչքուղու սահմաններից, մխրճվել է պատի մեջ և կանգ է առել տան հետ բախումից։ Վթարի պահին տունը դատարկ է եղել, ինքնաթիռի ներսում գտնվողներից զատ՝ ոչ ոք չի տուժել։


== Զոհեր ==
Ինքնաթիռում գտնվող տասնվեց մարդուց տասնհինգը զոհվել է:Փրկվել է միայն ինքնաթիռի բորտինժեները, ով ինքնուրույն կարողացել է դուրս գալ վթարված ինքնաթիռից, իսկ հիվանդանոց է տեղափոխվել ծայրահեղ ծանր վիճակում։


== Հետաքննություն ==
Փրկարարները հայտնաբերել են ինքնաթիռի սև արկղը և այն հանձնել են մասնագետներին՝ վերծանման համար։


== Միջազգային արձագանք ==
2019 թվականի հունվարի 15-ին ՀՀ վարչապետ Նիկոլ Փաշինյանը ցավակցական հեռագիր է հղել Իրանի նախագահ Հասան Ռոհանիին՝ այդ երկրի Ալբորզ նահանգում ինքնաթիռի կործանման կապակցությամբ, որը մարդկային զոհերի պատճառ է դարձել։ Վարչապետի պաշտոնական կայքէջի հաղորդմամբ՝ Փաշինյանը ցավակցություն ու զորակցություն է հայտնել Իրանի նախագահին և բարեկամ ժողովրդին՝ զոհվածների հարազատներին ու մերձավորներին մաղթելով համբերություն, ուժ և կորով, իսկ վիրավորներին՝ շուտափույթ ապաքինում։
Իրանի նախագահ Հասան Ռոհանիին ցավակցական հեռագիր է հղել նաև ՀՀ նախագահ Արմեն Սարգսյանը։
Ավիավթարի արդյունքում իրանցի ժողովրդին և Իրանի նախագահին ցավակցական հետագիր է հղել նաև Ղրղզստանի նախագահ Սոորոնբայ Ժեենբեկովը։


== Ծանոթագրություններ ==


== Արտաքին հղումներ ==
Ավիավթար՝ Իրանում․ առաջին կադրերը
Boeing-707-ի ավիավթարը
Թեհրանի մերձակայքում վթարվել է Boeing 707 բեռնատար ինքնաթիռը
Boeing 707-ի՝ Իրանում տեղի ունեցած ավիվթարի պատճառով զոհվել է 15 մարդ
BOEING 707-ի կործանման արդյունքում զոհվել է 15, փրկվել՝ 1 հոգի
Մկանային հյուսվածք

Մկանային հյուսվածքների (լատ.՝ textus muscularis), գլխավոր դերը տարածության մեջ ամբողջ օրգանիզմի և նրա առանձին մասերի տեղափոխության ապահովումն է։ Դա պայմանավորված է նրանով, որ գրգիռների ազդեցությամբ այս հյուսվածքները ընդունակ են կծկվելու։
Մկանային հյուսվածքների կծկվող տարրերի ձևի փոփոխությանը հետևանք է կծկվող սպիտակուցների մոլեկուլների՝ ակտինի և միոզինի փոխազդեցությամբ, որն իրականանում է այլ սպիտակուցների և կալցիումի իոնների մասնակցությամբ։ Քանի որ կծկման համար պահանջվում է մեծ քանակությամբ էներիգիա, այդ պատճառով մկանային հյուսվածքները հարուստ են միտոքոնդրիումներով։ Նրանց ցիտոպլացմայում կան մեծ քանակով գլիկոգեն և միոգլոբին։


== Ձևաբանական դասակարգում ==

Բոլոր մկանային հյուսվածքները կազմում են մորֆոֆունկցիոնալ խումբ, բայց կծկվող օրգանոիդների կառուցվածքով պայմանավորված բաժանվում են երկու ենթախմբի։ 
Առաջին ենթախումբը հարթ մկանային հյուսվածքներն են։ Հարթ մկանային բջիջների միոցիտների ցիտոպլազմայում գտնվող ակտինի թելերը և միոզինի թելերը առաջացնում են կծկվող միոֆիբբրիլներ և չունեն միջաձիգ գծավորություն։
Երկրորդ ենթախումբը միջաձիգ զոլավոր մկանային հյուսվածքներն են։ Սրանք կազմված են մկանային տարրերից, որոնց կազմում միշտ առկա են հատուկ օրգաններ՝ և ակտինային, և միոզինային միոֆիլամենտներ, որոնցից կազմավորվում են միոֆիբրիլները։ Ակտինային և միոզինային միոֆիլամենտների փոխադարձ դասավորությունը պայմանավորում է միջաձիգ գծավորությունը։
Միջաձիգ զոլավոր մկանային հյուսվածքները ավելի արագ են կծկվում, քան հարթ մկանային հյուսվածքները։


== Աղբյուրներ ==
Կ.Թ. Սահակյան, Հյուսվածքաբանություն, Երևան 2013
Ա. Վ. Ազնաուրյան, Է. Լ. Թումանյան, Մ. Զ. Բախշինյան, Մասնավոր Հյուսվածքաբանություն, Երևան 2003